CELEX: 62011CN0606
Language: da
Date: 2011-11-28 00:00:00
Title: Sag C-606/11: Anmodning om præjudiciel afgørelse indgivet af First-tier Tribunal (Tax Chamber) (Det Forenede Kongerige) den 28. november 2011 — Grattan plc mod The Commissioners for Her Majesty’s Revenue & Customs

3.3.2012   
            
            
               DA
            
            
               Den Europæiske Unions Tidende
            
            
               C 65/3
            
         Anmodning om præjudiciel afgørelse indgivet af First-tier Tribunal (Tax Chamber) (Det Forenede Kongerige) den 28. november 2011 — Grattan plc mod The Commissioners for Her Majesty’s Revenue & Customs
   (Sag C-606/11)
   2012/C 65/05
   Processprog: engelsk
   
      Den forelæggende ret
   
   First-tier Tribunal (Tax Chamber)
   
      Parter i hovedsagen
   
   
      Sagsøger: Grattan plc
   
      Sagsøgt: The Commissioners for Her Majesty’s Revenue & Customs
   
      Præjudicielle spørgsmål
   
   Såfremt Domstolen besvarer spørgsmål 1 i den præjudicielle forespørgsel i sagen Littlewoods Retail Ltd m.fl. mod The Commissioners for Her Majesty’s Revenue and Customs (sag C-591/10) benægtende:
   
               1)
            
            
               Kræver de EU-retlige principper om effektivitet og/eller ækvivalens da, at afhjælpningen af en for meget betalt moms i strid med EU-retten skal bestå i ét enkelt retsmiddel både med hensyn til tilbagebetalingen af den hovedstol, der er betalt for meget, og for pengenes rådighedsværdi og/eller renter?
            
         
               2)
            
            
               I tilfælde af at den nationale lovgivning foreskriver alternative retsmidler, udgør det da en tilsidesættelse af principperne om effektivitet og/eller ækvivalens, hvis disse retsmidler ikke forefindes i de lovbestemmelser, der regulerer fremsættelsen af krav om tilbagebetaling af hovedstolen og søgsmål til prøvelse af administrative afgørelser vedrørende disse krav?
            
         
               3)
            
            
               Er det en tilsidesættelse af principperne om effektivitet og/eller ækvivalens, hvis en sagsøger henvises til at forfølge kravet om tilbagebetaling af hovedstolen og kravet om simpel rente i et søgsmål ved Tax Tribunal, og resten af den i henhold til EU-retten krævede afhjælpning for rådighedsværdien af det for meget betalte og/eller renter i et særskilt søgsmål ved High Court?